《雨夜泊虎丘》
明代·万象春

倚棹增惆怅，登临信有缘。钟深山寺雨，缆系柳条烟。

野火明还灭，渔歌断复连。无能著双屐，兴落虎溪边。

作者简介：常州府无锡人，字仁甫。万历五年进士。授工科给事中。久在谏垣，前后上疏七十余，条陈多关军国大计。后以右副都御史巡抚山东，时出兵援朝鲜御日本，象春供馈运无缺。因忤中使陈增被劾，乃引疾归。